Parlament andis täna rohelise tule Bulgaaria ja Rumeenia ühinemisele Schengeni piirideta alaga. Hindamisaruanded näitavad, et need riigid täidavad vajalikke tingimusi, ütlevad saadikud. Parlamendiliikmed nõuavad aga, et parlamenti teavitataks Bulgaaria-Türgi-Kreeka piirkonnas rakendatavatest täiendatavatest meetmetest, mis võimaldaks reageerida sisserännusurve võimalikule järsule  suurenemisele. Parlamendi arvamus saadetakse nüüd ELi siseministritele, kes kogunevad homme Luksemburgis.